Unionin yleisen tuomioistuimen tuomio (neljäs jaosto) 25.1.2017 – ANKO vastaan komissio

(asia T-768/14)

(Välityslauseke – Seitsemännessä tutkimuksen, teknologian kehittämisen ja demonstroinnin puiteohjelmassa (2007–2013) tehty avustussopimus – Pocemon-hanke – Tukikelpoiset kustannukset – Vastakanne – Maksettujen summien palauttaminen – Viivästyskorko)

1. Tuomioistuinmenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Sopimus, johon sovelletaan kansallista oikeutta – Kansallisen aineellisen oikeuden sovellettavuus – Kansallista toimivaltasäännöstöä ei voida soveltaa – Kansallinen näyttöä koskeva säännöstö, joka kuuluu aineelliseen oikeuteen (SEUT 272 artikla) (ks. 41 ja 42 kohta)

2. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Komissio on laatinut tarkastuskertomuksen – Tarkastuskertomus ei ole kantajan etujen vastaisen toimen valmisteluasiakirja – Kontradiktorista periaatetta ja oikeutta tulla kuulluksi ei sovelleta (SEUT 288 ja SEUT 299 artikla) (ks. 47–49 kohta)

3. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Rahoitus kattaa ainoastaan tosiasiallisesti syntyneet menot – Ilmoitettujen menojen tosiasiallisuuden osoittaminen – Todistustaakan jako (SEUT 317 artikla) (ks. 57–59, 133 ja 134 kohta)

4. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Rahoitus kattaa ainoastaan tosiasiallisesti syntyneet menot – Ilmoitettujen menojen tosiasiallisuuden osoittaminen – Henkilöstömenot – Sen velvollisuuden laiminlyönti, jonka mukaan asianomaisen on esitettävä luotettavat työaikaluettelot osoittaakseen sopimusten täytäntöönpanon puitteissa ilmoitetut henkilöstökustannukset – Tukikelvottomat menot (ks. 77–97 kohta)

5. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Rahoitus kattaa ainoastaan tosiasiallisesti syntyneet menot – Ilmoitettujen menojen tosiasiallisuuden osoittaminen – Komission laatima tarkastuskertomus – Tilintarkastajien pyytämiin tietoihin ei ole annettu oikeutta tutustua – Tuen myöntämisedellytysten noudattamatta jättäminen (ks. 115–124 kohta)

6. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Rahoitus kattaa ainoastaan tosiasiallisesti syntyneet menot – Komission aloittama menettely kyseisen tuen yhteydessä suoritettujen ennakkomaksujen takaisin perimiseksi – Takaisinperintävaatimus seuraa sopimusmääräyksistä – Suhteellisuusperiaatetta ei ole loukattu (ks. 140 kohta)

7. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Rahoitus kattaa ainoastaan tosiasiallisesti syntyneet menot – Komission aloittama menettely kyseisen tuen yhteydessä suoritettujen ennakkomaksujen takaisin perimiseksi – Lopullisen tilintarkastuskertomuksen päätelmien huomioon ottaminen (ks. 148 kohta)

Aihe

Yhtäältä SEUT 272 artiklaan perustuva kanne, jolla vaaditaan toteamaan perusteettomaksi komission vaatimus seitsemännessä tutkimuksen, teknologian kehittämisen ja demonstroinnin puiteohjelmassa (2007–2013) hankkeen nimeltä ”Point Of CarE MONitoring and Diagnostics for Autoimmune Diseases (POCEMON)” rahoittamiseksi tehdyn sopimuksen nro 216088 täytäntöönpanemiseksi kantajalle maksettujen määrien palauttamisesta, ja toisaalta vastakanne, jolla vaaditaan kantajan velvoittamista palauttamaan kyseisen sopimuksen täytäntöönpanemiseksi perusteettomasti maksettu määrä

Ratkaisu

1) ANKO AE Antiprosopeion, Emporiou kai Viomichaniasin kanne hylätään.

2) ANKO AE Antiprosopeion, Emporiou kai Viomichanias velvoitetaan maksamaan Euroopan komissiolle 377733,93 euron määrä lisättynä 3.5.2014 lähtien siihen saakka, kunnes mainittu summa on maksettu kokonaisuudessaan, lasketulla 3,75 prosentin korolla.